Beinagrind mannsins

Beinagrind mannsins er innri stoðgrind mannslíkamans og er samsett úr um 270 beinum við fæðingu. Sum þessara beina gróa saman síðar á mannsævinni þannig að fullorðið fólk hefur um 206 bein. Beinmassinn er um 14% af heildarþyngd (um 10-11 kg í meðalmanneskju) og nær hámarksþyngd í kringum 25-30 ára aldur. Beinagrind mannsins má skipta í tvo hluta: ásgrind og limagrind, þar sem ásgrindin er gerð úr hryggjarsúlu, brjóstkassa, höfuðkúpu og tengdum beinum; meðan limagrindin er gerð úr axlargrind, mjaðmagrind og beinum í efri og neðri útlimum.

Beinagrindin gegnir eftirfarandi hlutverkum:

 Hún heldur líkamanum uppréttum
 Hún styður við vefi og líffæri
 Hún verndar lífsnauðsynleg líffæri
 Bein hennar flytja til vöðvakrafta
 Rauði beinmergur beinanna framleiðir blóðfrumur
 Beinin eru forðabúr fyrir kalk- og fosföt.

 Flokkun 
Mannbeinagrindinni er gjarnan skipt í tvo flokka beina:
 Ásgrind, sem er höfuðkúpa, hryggsúla, rifbein og bringubein
 Limagrind, en honum tilheyra efri og neðri útlimir, axlagrind og mjaðmagrind, að undanskildu spjaldbeininu.

Stutt yfirlit yfir þau bein sem eru á myndinni til hliðar:
 Íslenskt heiti beins  Latnesk heiti beins Stutt lýsing  Hlutverk Viðbein  Clavicula  Frekar lítið bein, myndar S-línu Tengir herðablað og bringubein og tekur þátt í myndun axlarliðs Lærleggur  Femur Stærsta bein líkamans, á því er væg sveigja Dálkur  Fibula Veitir vöðvafestu og er veigaminna beinið í fótleggnum Upphandleggsbein  Humerus Lengsta og stærsta bein í efri útlim Geislabein  Radius Staðsett þumalsmegin í framhandlegg. Bugða liggur eftir endilöngu beininu Herðablað  Scapula  Flatt að hluta, þríhyrnt Öln  Ulna  Litla fingurs megin í framhandlegg Hnéskel  Patella  Sköflungur  Tibia  Stórt bein í fótlegg Bringubein  Os sternum  Það veitir hjartanu vernd og festir framenda rifjanna. Blóðmergur beinsins framleiðir mikið af rauðum blóðkornum

 Tilvísanir 

 Tengt efni 
 Listi yfir bein í beinagrind mannsins

Flokkur:Beinagrind